- ગાંધીનગરથી ૧૫ કિલોમીટરના અંતરે આવેલા પ્રાચિન અને પૌરાણિક રૂપાલ ખાતેના વિશ્વ વિખ્યાત વરદાયિની માતાજીના મંદિરે તા-18મી ઓક્ટોબરને ગુરૂવારે રાત્રે પલ્લી નિકળશે. તે માટેની આખરી તૈયારીઓ થઇ ચૂકી છે. પાંડવોના સમયથી નીકળતી પરંપરાગત પલ્લી શાંતિપૂર્ણ માહોલમાં સંપન્ન થાય તે માટે મંદિર ટ્રસ્ટ અને સરકારી તંત્ર એલર્ટ થઇ ગયું છે. આ વર્ષે પ્રથમ વખત પલ્લી નિમિત્તે રૂપાલમાં ૧૪ સ્થળે ફ્રી પાર્કિંગની વ્યાવસ્થા ઉભી કરવા આયોજન કરવામાં આવ્યુ છે અને તેની સાથે તમામ પાર્કિંગમાં પીવાના પાણીના જગ ઉપરાંત મોબાઇલ ટોઇલેટની સુવિધાનું આયોજન પણ કરવામાં આવ્યુ છે.